Diari Oficial de la Generalitat Valenciana


Sumari del DOGV 3463, del 29-03-1999 (1999/2661)

Informació pública del Programa d'Actuació Integrada de la Unitat d'Execució número 2 del Pla Parcial Campanar Sud, Sector PRR-12 del Pla General d'Ordenació Urbana de València.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2661


Organisme emissor
:   Inmotec, SA

Tipus de document
:   Anunci

Informació pública del Programa d'Actuació Integrada de la Unitat d'Execució número 2 del Pla Parcial Campanar Sud, Sector PRR-12 del Pla General d'Ordenació Urbana de València. [1999/M2661]
  
La mercantil Inmotec, SA ha formulat el Programa d'Actuació Integrada sobre l'àmbit de la Unitat d'Execució número 2 del Pla Parcial Campanar Sud, Sector PRR-12 del Pla General d'Ordenació Urbana de València, acompanyant-hi la modificació de pla parcial, projecte d'urbanització i escriptura de constitució d'agrupació d'interés urbanístic, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV nº 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de la indicada llei, escau sotmetre l'indicat programa, amb tota la documentació annexa, a informació pública, pel termini de 20 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, així com altres alternatives tècniques de programa, tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat a la Notaria del senyor Manuel Angel Rueda Pérez, situada al carrer de Roger de Llúria número 28, 46667 València, els dies hàbils en horari de 11.00 a 13.00 hores. Igualment, es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i dels documents que s'hi acompanyen, o sol·licitar l'exhibició d'aquesta.
  
Així mateix, tant la indicada documentació com l'expedient administratiu, podran ser consultats als locals del Servei de Planejament Urbanístic de l'Ajuntament de València, avinguda d'Aragó, 47, quarta planta, els dies hàbils, de 09.00 a 13.00 hores.
  
Les al·legacions que, si escau, s'hi formulen s'hauran de presentar davant l'Ajuntament de València, dirigides al Servei de Planejament, Unitat de Tramitació de Programes (4ª planta).
  
Les parcel·les cadastrals 3436209, 3337207, 3337208, 3337209 i 3435101, no figuren en la base de dades del cadastre, i no consta domicili fiscal conegut de la parcel·la cadastral 0897181SU4982N7515ZQ que té com a titular el senyor Joaquín García Sánchez, per la qual cosa es dona compliment al que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per últim, mitjançant aquest edicte, segons el que estableix el paràgraf segon de l'article 48, en relació amb l'article 46, paràgrafs quart i cinqué, de l'esmentada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia següent hàbil al d'acabament del termini de 20 dies anteriorment indicat. Durant el dit termini podran formular-se les indicades proposicions en l'Oficina de Contractació de l'Ajuntament de València, plaça de l'Ajuntament, segona planta, en horari de 09.00 a 13.00 hores. Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques en l'Oficina de Contractació de l'Ajuntament de València.